Document ID: /roh_data/filtered/fineweb-2-filterrobots_roh.jsonl.gz/65077

Purtader dil premi solar svizzer
Ils indrezs solars da PV sin nos tetgs dallas hallas da menaschi, cun ina prestaziun da 664 kWp, produceschan annualmein ca. 560ʼ000 kWh forza electrica. Quei ei dapli ch’il dubel digl agen diever e corrispunda al diever da ca. 130 casadas. Sco renconuschientscha per nies grond engaschi vein retschiert igl october 2019 il renomau «premi solar svizzer» ella categoria instituziuns.
Finiziun emprendissadi 2023
Nos emprendists Flavio Caviezel (scrinari) e Josa Capeder (lennari) han serrau giu lur emprendissadi la fin zercladur 2023 cun success. Nus gratulein ad els e giavischein bia plascher ella clamada e tut bien pil futur.
Crap natural ord la cava a Val S. Pieder
Il 2018 ha la Tarcisi Maissen SA surpriu ils dretgs d’utilisaziun dalla cava da crappa Garlag a Val S. Pieder – e leutier l’elavuraziun da crappa. Bugen presentein a Vus en in discuors persunal las qualitads dil crap particular.
Tancadi d’electricitad solara
Nos tetgs solars produceschan avunda energia per cuvierer dapli che 100% da nies diever d’electricitad. Aschia flessegia ina part dall’energia era el niev tancadi public d’electricitad solara.